গিরকর কর্মজীবন এহান সংগ্রামমুখর বুলে পারিয়ার। নর্মাল পাশ করানির পিসেদে গিরকে ১৯৭০ ইংরেজিৎ কাছাড় জিলা নর্মাল বেসিক ট্রেণিংপ্রাপ্ত বেকার সংস্থা নাঙে সংগঠন আহান হংকরিয়া নিজে ঔ সংগঠনর সম্পাদকর দায়িত্বহান নিজর লেম্পালহানাত নিয়া আন্দোলন অকরেসিল। আন্দোলনকারীতে মাত্র চারি/পাচ গ। ঔ আন্দোলন উহানাত্ত গিরকরে সেচা দেনিরকা আকদিন তৎকালীন বিধায়ক গিরকে গিরকরে ডাহিয়া চাকুরিহান অফার করেসিল। যুবক কালাসেনা গিরকে সুপ ডিল না করিয়া লগে লগে বিধায়ক গিরকরে উত্তরে জানা দেসিল যে চাকুরি উহান মি গ্রহণ করতৌ হাইহান, তবে যেহেতু আমার বেকার এতা হাবির চাকুরি পানার দায়িত্বহান সম্পাদকগ হিসাবে মি নেসুগা উহানে মোর চাকুরিহান পানার আগে মোর তালিকাহানাত আসি ৩০গ বেকার শিক্ষিত যুবক চাকুরিত জয়েন করানি লাগতই।xa0 লমইতেগা বিধায়ক গিরক বাধ্য অয়া পুরা ৩০ গরেই চাকুরি দেসিল। এ সুযোগে যে বেকারগিয়ে সরকারর বিরুদ্ধে না জিতাঙাইগা বুলিয়া কুনোদিন আন্দোলনে না য়ৱয়া চুমসেৎ ঘরে বয়া আসিলা। তানুরেউ কিন্তু চাকুরি পানার সময়ত নাংহানি না কাপে দিয়া তালিকাহানাত য়ৌকরে দিয়া থসিলা।